Costa-Gavras

Kosta-Gavras (tikrasis vardas – Konstantinos Gavras; g. 1933 m. vasario 12 d.) – graikų ir prancūzų kino režisierius, Oskaro laimėtojas, dažnai kuriantis filmus politinėmis temomis.

Biografija 
Gavras gimė viename iš Arkadijos kaimų, Antrojo pasaulinio karo metais gyveno Peloponese, o šiam pasibaigus šeima persikėlė į Atėnus. Jo tėvas, priklausęs Nacionaliniam Graikijos Išvadavimo Frontui (EAM), po karo buvo suimtas ir apkaltintas simpatijomis komunizmui, ko pasekoje šeima turėjo palikti Graikiją. 

1951 m. Gavras įstojo į Sorbonos universitetą studijuoti literatūros. 1956 m. jis paliko studijas ir įstojo į Prancūzijos Nacionalinę kino mokyklą (IDHEC). Ją baigęs, dirbo režisierių Jean Giono ir René Clair asistentu, kol 1965 m. režisavo pirmąjį savo filmą „Compartiment tueurs“ pagal Sébastien Japrisot romaną.

1967 m. jo filmas „Un homme de trop“ buvo demonstruotas Maskvos kino festivalyje. 1969 m. pasirodė Gavro filmas „Z“. Politinis detektyvas apie 1963 m. įvykdytą graikų politiko Grigoris Lambrakis nužudymą dažnai laikomas geriausių režisieriaus darbu, už kurį jis buvo nominuotas ir Oskarui. Šį apdovanojimą Gavras pelnė 1982 m. už filmą „Missing“.

Režisierius visą karjerą nevengė kontroversiškų ir sudėtingų politinių temų: „Betrayed“ (1988, apie rasizmą JAV), „Music Box“ (1989, apie vengrų emigrantą, apkaltintą karo nusikaltimais), „Amen“ (2002, apie Vatikano vaidmenį Antrojo pasaulinio karo metais). Gavras kūrė filmus ne tik Prancūzijoje, bet ir JAV, tačiau niekada savo gimtojoje Graikijoje. Daugeliui savo filmų jis parašė ir scenarijus.

1982–87 m. buvo ir nuo 2007 m. Gavras yra Prancūzijos kinematografijos prezidentas.

Filmografija 
 Compartiment tueurs (1965)
 Un homme de trop (1967)
 Z (1969)
 L'Aveu (1970)
 État de siège (1973)
Section spéciale (1975)
 Moters šviesa (1979)
 Missing (1982)
 Hanna K. (1983)
 Conseil de famille (1986)
 Betrayed (1988)
 Music Box (1989)
 La Petite Apocalypse (1993)
 À propos de Nice, la suite (1995)
 Mad City (1997)
 Amen (2002)
 Le Couperet (2005)
 Eden à l'ouest (2009)
 Le Capital (2012)
 Adults in the Room (2019)

Pagrindiniai apdovanojimai 
 Oskaras – geriausias scenarijus (1983)
 Oskaras (nominacija) – geriausias režisierius, geriausias scenarijus (1970)
 Auksinis gaublys (nominacija) – geriausias režisierius, geriausias scenarijus (1983)
 BAFTA – geriausias scenarijus (1983)
 BAFTA (nominacija) – geriausias scenarijus (1970), geriausias režisierius (1983)
 Berlyno kino festivalis – Auksinis lokys (1990)
 Berlyno kino festivalis – Auksinis lokys (nominacija) (1993, 2002)
 Kanų kino festivalis – žiuri prizas (1969), geriausias režisierius (1975), Auksinė palmės šakelė (1982)
 Kanų kino festivalis (nominacija) – Auksinė palmės šakelė (1969, 1975)
 Cezario apdovanojimas – geriausias scenarijus (2003)
 Cezario apdovanojimas (nominacija) – geriausias režisierius (1980, 2003), geriausias filmas (1980, 2003), geriausias scenarijus (2006, 2020)
 David di Donatello (nominacija) – geriausias užsienio režisierius, filmas ir scenarijus (1983)
 Europos kino apdovanojimas – garbės apdovanojimas (2018)
 Globo d'oro – geriausias Europos filmas (2002)
 Nastro d'argento – geriausias užsienio režisierius (1971)
 Nastro d'argento (nominacija) – geriausias užsienio režisierius (1970, 1983)
 Maskvos kino festivalis – specialus apdovanojimas (2013)
 Venecijos kino festivalis – Auksinis liūtas (nominacija) (1979, 1983)

Nuorodos 

 IMDb profilis

Išnašos 

Prancūzijos kino režisieriai